CELEX: 32015R2031
Language: lt
Date: 2015-11-13 00:00:00
Title: 2015 m. lapkričio 13 d. Komisijos įgyvendinimo reglamentas (ES) 2015/2031, kuriuo iš dalies keičiamas Komisijos reglamentas (EB) Nr. 1918/2006, atidarantis Tuniso kilmės alyvuogių aliejaus tarifinę kvotą ir nustatantis jos administravimą

14.11.2015   
            
            
               LT
            
            
               Europos Sąjungos oficialusis leidinys
            
            
               L 298/4
            
         KOMISIJOS ĮGYVENDINIMO REGLAMENTAS (ES) 2015/2031
   2015 m. lapkričio 13 d.
   kuriuo iš dalies keičiamas Komisijos reglamentas (EB) Nr. 1918/2006, atidarantis Tuniso kilmės alyvuogių aliejaus tarifinę kvotą ir nustatantis jos administravimą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a, c ir d punktus,
   kadangi:
   
               (1)
            
            
               Komisijos reglamentu (EB) Nr. 1918/2006 (2) leista pradėti naudoti pirmojo spaudimo alyvuogių aliejaus, kurio KN kodai yra 1509 10 10 ir 1509 10 90 ir kuris visas buvo pagamintas Tunise ir vežamas tiesiai iš tos šalies į Sąjungą, metinę importo tarifinę kvotą. To reglamento 2 straipsnio 2 dalyje nustatytos mėnesinės alyvuogių aliejaus, kurio importo licencijos gali būti išduodamos neviršijant to paties straipsnio 1 dalyje numatyto bendro kvotos dydžio, kiekio ribos. Atsižvelgiant į tai, kad reikia imtis priemonių Tuniso ekonomikos padėčiai pagerinti, tikslinga palengvinti alyvuogių aliejaus prekybą tarp Sąjungos ir Tuniso, mažinant Reglamentu (EB) Nr. 1918/2006 leistos naudoti kvotos administravimo naštą. Todėl reikėtų panaikinti to reglamento 2 straipsnio 2 dalyje numatytas mėnesines ribas;
            
         
               (2)
            
            
               siekiant užtikrinti, kad importo įsipareigojimai bus įvykdyti per importo licencijų galiojimo laiką, turėtų būti padidinta Reglamento (EB) Nr. 1918/2006 3 straipsnio 4 dalyje nustatyta užstato suma;
            
         
               (3)
            
            
               todėl Reglamentas (EB) Nr. 1918/2006 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1918/2006 iš dalies keičiamas taip:
   
               (1)
            
            
               2 straipsnis iš dalies keičiamas taip:
               
                           a)
                        
                        
                           2 dalis pakeičiama taip:
                           „2.   Kvota atidaroma kiekvienų metų sausio 1 d.“;
                        
                     
                           b)
                        
                        
                           3 dalis išbraukiama.
                        
                     
         
               (2)
            
            
               3 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Nukrypstant nuo Reglamento (EB) Nr. 1301/2006 6 straipsnio 1 dalies, pareiškėjai kiekvieną savaitę, pirmadienį arba antradienį, gali pateikti vieną importo licencijos paraišką.“;
                        
                     
                           b)
                        
                        
                           4 dalis pakeičiama taip:
                           „4.   Importo licencija galioja nuo faktinės jos išdavimo dienos, kaip numatyta Komisijos reglamento (EB) Nr. 376/2008 (3) 22 straipsnio 2 dalyje, iki paskutinės importo tarifinės kvotos laikotarpio dienos.
                           Užstato dydis yra 20 EUR už 100 kg grynosios masės.
                           
                              (3)  2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).“"
						
                        
                     
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas kvotos laikotarpiams, prasidedantiems 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 13 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2006 m. gruodžio 20 d. Komisijos reglamentas (EB) Nr. 1918/2006, atidarantis Tuniso kilmės alyvuogių aliejaus tarifinę kvotą ir nustatantis jos administravimą (OL L 365, 2006 12 21, p. 84).